Kliens oldali specifikáció

Alapvetően négy fő képernyője lenne az alkalmazásnak:

* foglalási képernyő
* szoba kiadási képernyő
* ranglista/leaderboard
* profil

A **foglalási képernyőn** meg lehet adni, hogy mely városban szeretnénk kanapét bérelni, meg lehet adni a foglalás idejének a kezdetét és végét, illetve, hogy milyen módon szeretnénk fizetni a tartózkodásért.

A **szoba kiadási** képernyőn fel lehet tölteni képeket a helységről, illetve magáról a kiadni kívánt kanapéról. A kiadni kívánt kanapéról/szobáról lehet rövid leírást írni, illetve be lehet pipálni különböző előre létrehozott opciókat (dohányos a tulajdonos, csak nem dohányzó vendégek bérelhetik ki, kisállatbarát, stb.). Természetesen meg kell majd adni a szoba földrajzi lokációját is, illetve a szoba árát, és hogy lehetséges-e pl. alternatív módon mondjuk ház körüli munkával vagy valami hasonlóval fizetni.

A **leaderboard** felületen alapvetően két fül lenne, bérlő és bérbeadó fül. Mindkét oldalon a legtöbb kredittel rendelkező profilok lennének láthatóak, és a profilokra rányomva bővebb információkat kaphatunk az adott illetőről, pl. véleményeket lehet róluk olvasni a bérléseik/bérbeadásaik alapján.

A **profil** fülön pedig a saját fiókunk beállításait kezelhetjük, láthatjuk a kreditértéket, amellyel rendekjezünk, véleményeket olvashatunk magunkról, kijelentkezhetünk az alkalmazásból, stb.

Ezeken felül szükség van még egy **bejelentkezési képernyőre**, ahol bejelentkezhetünk az alkalmazásba, illetve, amennyiben új tagok lennénk, akkor abban az esetben pedig regisztrálhatunk.

---------------------------------------------------------------------------------------------------------------------------

Az alkalmazás megnyitását követően a **bejelentkezési képernyő** fogadja a felhasználót, a bejelentkezési képernyőn kb a a képernyő felső negyede és a vízszintes felező tengely között helyezkedik el az applikáció logója. A logó alatt két gomb található a függőleges tengelyen, ez a két gomb a **bejelentkezés** és **regisztráció** gombok.

* A **regisztráció** gomb megnyomásával átkerülünk egy oldalra, ahol meg létre kell hoznunk egy felhasználói profilt. Ehhez különböző szövegdobozokba kell megadni a következő adatainkat: teljes név, username (opcionális), születési dátum (nagykorúság ellenőrzése végett, dátum formátumban), email cím, telefonszám, használni kívánt jelszó, illetve a jelszó megerősítését szolgáló szövegdoboz, szükség esetén captcha azonosítás. Ezeken felül lehetőség van megadni egy profilképet (sokkal jobb benyomást tehetünk bérlőként és kiadóként is amennyiben látható az arcunk). Megtalálható továbbá egy **“regisztráció”** feliratú gomb, amely megnyomásával a kitöltött adatokkal létrejön a felhasználói fiók. A gomb megnyomása ugyanakkor ellenőrzi, hogy a mezők megfelelően lettek-e kitöltve (jelszó és jelszó ellenőrző doboz tartalma egyezik-e, születési dátum megadásakor nem merülnek fel anomáliák, stb.) Ezeken felül itt fogadhatóak el a regisztráció előtt a felhasználási - és adatvédelmi szabályzatok, amelyek szükségesek a regisztrációhoz.
* A **bejelentkezés** gomb megnyomásával egy olyan képernyő fogad minket, ahol két szövegdoboz található: egy ahol a fiókhoz tartozó email címet kell megadni, illetve alatta egy szövegdoboz, amelyben a jelszavunkat kell megadni. Alattuk helyet foglal egy “**bejelentkezés”** feliratú gomb, amely megnyomásával beléphetünk a fiókunkba (amennyiben helyesen adtuk meg az adatainkat, ellenkező esetben hibaüzenetet jelenítünk meg a felhasználónak). Továbbá jelen van egy kattintható szöveg is, amely az elfelejtett jelszó visszaállítását hivatott elvégezni, a megadott email címre történő helyreállító link küldésével.

Az alkalmazásba belépve a képernyő alján elhelyezkedő toolbarral lehet navigálni a különböző képernyők, ezáltal a különböző funkciók között.

Az alkalmazásba belépve először a **foglalási oldalon** találjuk magunkat. Itt különböző szövegdobozok találhatóak, ezek alapján lehet majd keresést végrehajtani a kiadó szálláshelyek/kanapék között. A szövegdobozok a következő információkat várják a keresés végrehajtásához: város, ahol a szálláshelyet keressük, két dátum formátumot kezelő szövegdoboz, ezek hivatottak az érkezés és a távozás időpontját kezelni, helyet kap egy lista is, ahol az általunk preferált fizetési módokat lehet kiválasztani (készpénzes fizetés, bankkártya, PayPal, ellenszolgáltatás pl. takarítás, bevásárlás, stb.). Továbbá ki lehet választani, hogy milyen árkategóriában keresünk szállást (amennyiben megadtunk olyan preferált fizetési módot), illetve, hogy milyen értékeléssel bíró szállásokat keresünk. Végezetül lehetőség van kiválasztani egyéb számunkra fontos tulajdonságokat egy listából, pl. hogy a szállás rendelkezzen légkondicionálóval, legyen állatbarát, legyen nemdohányzó stb. Az oldal alján pedig helyet foglal egy **“keresés”** feliratú gomb, amely megnyomásával végrehajtódik a keresés a felhasználó által megadott paraméterekkel.

A keresés eredménye egy lista, ahol minden listaelem egy adott szállás, amelyet kiválasztva elolvashatjuk a szálláshoz kapcsolódó részletes információkat, megnézhetjük a szálláshoz tartozó képeket, elolvashatjuk a szálláshelyre adott korábbi értékeléseket, illetve a szállás meghirdető profilra kattintva elolvashatjuk a kiadó értékeléseit, illetve megtekinthetjük, hogy milyen egyéb kiadó szálláshelyei vannak, amennyiben rendelkezik további kiadó szálláshellyel.

A következő funkció, amelyet az alsó toolbar-on kiválaszthatunk, az a **kiadási oldal**. Itt adhatjuk meg az általunk kiadni kívánt szoba paramétereit, amely paraméterek a következők: a szálláshely földrajzi helyzete (város, cím), a szálláshely típusa (kanapé, szoba, apartman, stb.), az elfogadott fizetési módok megadása és ezzel összefüggésben a szálláshely ára, a szoba tulajdonságai (pár előre definiált paraméter kipipálható egy listában - kisállatbarát, nemdohányzó, stb.), lehetőség van egy szövegdobozban saját leírást adni a szálláshelyhez (a listában nem szereplő egyéb fontos paraméterek felsorolása, igény szerint egy kedves üdvözlő üzenet írása, stb.), továbbá lehetőség van feltölteni PDF formátumban a szálláshelyhez tartozó házirendet, illetve szükséges feltölteni a szálláshelyet bemutató fényképeket, amelyek alapján a foglalók megtekinthetik a szálláshelyet.

A következő funkció a **leaderboard** funkció. Ezen a felületen is van egy szövegdoboz, ahova az adott város/település nevét lehet beírni, amely településen lévő szállások kiadói közötti rangsorra kíváncsiak vagyunk. Ha üresen hagyjuk a szövegdobozt, akkor egy globális listát kapunk a keresés eredményeként. Itt egy togglebar (nem tudom a pontos nevét az objektumnak) segítségével lehet kiválasztani, hogy a szállások rangsorára vagy a kiadók rangsorára vagyunk kíváncsiak. Illetve az oldal tetején egy lenyíló menü segítségével át lehet kapcsolni, hogy a bérlők rangsorára vagy a kiadók rangsorára vagyunk kíváncsiak. Az adott felhasználók úgy szerezhetnek pontokat, hogy a bérlés végeztével bizonyos kritériumok alapján lehet pontozni mind a bérlőt, mind a kiadót, és ezek alapján a pontszámok alapján lehet egyetlen pontszámot meghatározni, ami hozzáadódik a leaderboardon szereplő pontszámhoz. Az adott pontszámok bizonyos idő után elévülnek, ezzel csökken a leaderboardon lévő pontszám érték (oka: pl. ha valaki 10 éve jó házigazda volt, de romlott a színvonal, akkor a jelenlegi állapot legyen a számottevő, ne pedig a régi pontszámai). Fontos, hogy mind a bérlőnek, mind a kiadónak csak akkor íródnak jóvá a pontok, ha ők is lepontozták a másikat, ezzel ösztönözve azt, hogy az értékelések ne maradjanak el és ezáltal pontosabb kép alakuljon ki, mindkét félről.

A következő funkció a **chat** funkció. Ez a modul egy általános chat programhoz hasonló megjelenéssel rendelkezne: egymás alatt sorakoznak a beszélgetések, az egyes beszélgetések előnézeténél látni lehet a partner profilképét, nevét, illetve az utolsó üzenet kezdetét. Egy beszélgetést megnyitva a szokásos szövegbuborékok lennének láthatóak, illetve alul a szövegdoboz, amelybe gépelni lehet az elküldeni kívánt üzenetet. Egy profillal úgy lehet beszélgetést kezdeményezni, hogy a meghirdetett szobánál fel van tüntetve az adott profil, vagy a leaderboardon látható az adott profil, az adott helyen rákattintunk a profilra. Ekkor megjelenik a profil előnézete: az adott profilhoz tartozó információk és bizonyos lehetőségek az adott profillal: üzenet küldés a profilnak, profil jelentése (visszaélések esetén), profil tiltása, stb. Itt az üzenet küldése opciót kiválasztva átnavigál az alkalmazás a chat modulba, ahol lehetőség van beszélgetésre az adott felhasználóval.

Az utolsó modul pedig a **profil** modul. Itt láthatjuk a saját profilunk információit, és lehetőség van ezeknek az információknak a módosítására (név, felhasználónév, új email cím megadása, jelszóváltoztatás, stb.). A profil modulban érhetőek el az általunk kezdeményezett foglalások listája, itt lehetőség van módosítani a foglalások paraméterein. Itt láthatóak továbbá az általunk meghirdetett szálláshelyek is, és itt van lehetőség ezen szálláshelyek módosítására is. Itt olvashatjuk el a rólunk, illetve az általunk biztosított szálláshelyekről megfogalmazott véleményeket és itt nézhetjük meg a kredit értékünket is, amellyel a leaderboardon is szereplünk. Továbbá itt van lehetőség kijelentkezni is az alkalmazásból, illetve itt érhetőek el az alkalmazás beállításai is (sötét/világos téma, betűméret, profil törlése, adatvédelmi és felhasználási szabályzat elolvasása, stb.)

**Adatmodell**

